text: Myldretids-uheld med væltede biler på motorvej
  06 juli 2015 kl. 15.32
  Med få minutter mellemrum fik Syd- og Sønderjyllands Politi melding om større færdselsuheld med flere involverede biler på henholdsvis motorvejen ved Vejen og på Moltrup Landevej ved Haderslev. Flere sendt til undersøgelse på sygehuset.
  Uheldene skete kort efter kl. 16.
  Værst lød meldingen fra Esbjerg-motorvejen ved Vejen, hvor alarmen gik på to væltede biler i det østgående spor.
  En patrulje var hurtigt fremme og kunne konstatere, at bilerne ikke lå på vejbanen, og der var tilsyneladende ikke sket alvorlig personskade.
  To blev kørt til undersøgelse på sygehuset.
  På Moltrup Landevej tæt ved motorvejen var flere personbiler indblandet i et sammenstød kl. 16.22. To førere og en passager blev kørt på sygehuset - og ved 17-tiden var bilerne fjernet fra vejen.
  - Folk kører for tæt og for hurtigt i myldretiden, siger vagtchef Ole Aamann til TV SYD.
  